Za obcou pri ceste do Sekúl v areáli kamenárskej firmy je kamenný kríž (3,5 m) z roku 1890, ako o tom svedčí nápis vyrytý do ozdobnej kartuše podstavca. Kríž bol postavený pravdepodobne podľa vzoru kríža spred zvonice, ktorého tvary napodobňuje. Sochy Krista a Panny Márie sú v insitnom prevedení.
Nápis je zvýraznený čiernou farbou, je možné, že tak na ňom pribudli niektoré mäkčene.


ZNAMENI TOTO
SPASITEĽA SVETA
S HLUBOKU POKORU
DALA POSTAVIŤ
ROKU 1890
EVA VALACHOVIČ
RODENA SLOVAČEK
VDOVA.